เรื่องร้องเรียน: มีคนไร้บ้านนั่งอยู่บริเวณใต้ต้นไม้ ใกล้จุดบริการ tourist ทั้งวัน ทุกวัน    เคยแจ้งหลายรอบแล้ว มีเทศกิจมาผลักดัน ถ่ายรูปส่งมาให้ดูว่าทำแล้ว แต่คนไร้บ้านก็ยังกลับมานั่งที่เดิมทั้งวัน ทุกวันอยู่ดี  ถ้าเจ้าหน้าที่ทำงาน ลงหน้างานในพื้นที่เป็นประจำ จะเห็นไม่ต่างจากผู้แจ้งค่ะ    พื้นที่บริเวณนี้มีทั้งโรงเรียน วัดและมีนักท่องเที่ยวจำนวนมาก ดูเสียภาพลักษณ์การท่องเที่ยว และดูไม่มีการจัดการที่ดีเลยค่ะ   ขอให้มีการจัดการระยะยาวด้วยนะคะ
การดำเนินการของเจ้าหน้าที่: ขอเรียนชี้แจงว่าสำนักงานเขตพระนคร ได้ดำเนินการให้คำปรึกษา แนะนํา ช่วยเหลือ ตลอดจนจัดส่งคนไร้ที่พึ่งไปยังสถานคุ้มครองคนไร้ที่พึ่งหรือศูนย์คุ้มครองคนไร้ที่พึ่ง และส่งกลับภูมิลำเนา               ทั้งนี้ ต้องได้รับความยินยอมจากคนไร้ที่พึ่ง ตามพระราชบัญญัติการคุ้มครองคนไร้ที่พึ่ง พ.ศ. 2557 มาตรา 3  ซึ่งได้ดำเนินการร่วมกับหน่วยงานต่าง ๆ ดังนี้ 		1. สำนักพัฒนาสังคม กรุงเทพมหานคร ได้ดำเนินการจัดตั้งพื้นที่สวัสดิการ จุดบริการสวัสดิการสังคม (Drop in) สำหรับคนไร้บ้านโดยจัดเจ้าหน้าที่ให้คำปรึกษาแนะนำ ส่งเสริมสนับสนุน                          ในด้านต่างๆ เช่น ด้านการจัดเก็บข้อมูล ด้านการตรวจสุขภาพและการรักษาพยาบาล การทำบัตรประจำตัวประชาชน การส่งเสริมการฝึกอาชีพ บริการจัดหางาน บริการตัดผม บริการรถเคลื่อนที่ซัก อบ อาบ บริการ                รถสุขาเคลื่อนที่ บริการรับบริจาคและแจกอาหาร ฯลฯ เพื่อให้คนไร้บ้านได้รับบริการสวัสดิการครบวงจร                        ในทุกด้าน ในพื้นที่ 3 แห่ง ได้แก่   		 1.1 บริเวณใต้สะพานสมเด็จพระปิ่นเกล้า ร่วมกับสำนักงานเขตพระนคร เวลา 10.00-16.00 น. ทุกวัน  		 1.2 บริเวณตรอกสาเก ร่วมกับมูลนิธิอิสรชน เวลา 16.00-18.00 น. ทุกวันอังคาร   		 1.3 บริเวณจุดแจกอาหารตรอกสาเก ร่วมกับสำนักงานเขตพระนคร เวลา 17.00-22.00 น. ทุกวัน 		2. ศูนย์คุ้มครองคนไร้ที่พึ่งกรุงเทพมหานคร กระทรวงการพัฒนาสังคมและความมั่นคง                   ของมนุษย์ได้ลงพื้นที่สำรวจ ติดตามสภาพปัญหาคนไร้ที่พึ่ง คนไร้บ้าน หรือผู้ใช้ชีวิตในที่สาธารณะ เพื่อให้                             ความช่วยเหลือตามกระบวนการสังคมสงเคราะห์ จัดตั้งจุดประสานงานคนไร้บ้าน บริเวณจุดแจกอาหาร                     ใต้สะพานพระปิ่นเกล้า ในวันจันทร์ พุธ ศุกร์ ซึ่งทุกวันศุกร์สัปดาห์สุดท้ายของเดือน จะเป็นการบูรณาการร่วมกับหลายหน่วยงาน โทรศัพท์ สายด่วน พม.1300 ให้บริการ ดังนี้  		 2.1 บริการให้คำปรึกษาการเข้าถึงสิทธิสวัสดิการต่างๆ โดยกระทรวงการพัฒนาสังคม                  และความมั่นคงของมนุษย์ 		 2.2 บริการด้านการตรวจสอบสิทธิรักษาพยาบาล ย้ายสิทธิการรักษา โดยสำนักงานหลักประกันสุขภาพแห่งชาติ 		 2.3 บริการตรวจสุขภาพ โดยศูนย์บริการสาธารณสุขในพื้นที่  		 2.4 บริการทำบัตรประชาชน โดยรถโมบายเคลื่อนที่ ของกรุงเทพมหานคร  		 2.5 บริการจัดหาง...
ความเห็นของผู้แจ้ง: ขอบคุณสำหรับความตั้งใจในการปฎิบัติหน้าที่ค่ะ เป็นกำลังใจให้ทำดีต่อไปค่ะ
พื้นที่: แขวงพระบรมมหาราชวัง เขตพระนคร กรุงเทพมหานคร